[{"text_idx": "#000002", "text": "Sut i gofrestru ar gyfer allwedd API"}, {"text_idx": "#000005", "text": "1. Yn gyntaf mae\u2019n rhaid mynd at dudalen gartref y Ganolfan APIs. Ar o\u0302l cyrraedd y dudalen hon, cliciwch ar y botwm sy\u2019n dweud Cofrestru ar frig y sgri\u0302n ar yr ochr dde ."}, {"text_idx": "#000006", "text": "2. Ar y sgri\u0302n gofrestru, byddwch yn gweld cyfarwyddiadau i\u2019ch helpu yn y broses o gofrestru. Bydd arnoch angen enw defnyddiwr (h.y. yr enw yr hoffech ei ddefnyddio ar ein systemau), cyfrinair a chyfrif e-bost gweithredol."}, {"text_idx": "#000007", "text": "3. Ar o\u0302l llenwi\u2019r blychau a gwasgu\u2019r botwm Cofrestru ar waelod y sgri\u0302n, byddwch yn derbyn e-bost yn awtomatig yn gofyn i chi ddilysu eich cyfrif. Cliciwch ar y ddolen sydd yn yr e-bost, ac yna defnyddiwch eich manylion cyfrif newydd (enw defnyddiwr a chyfrinair) i fewngofnodi."}, {"text_idx": "#000008", "text": "4. Dylech yn awr weld sgri\u0302n gartref eich cyfrif, gyda neges fawr yn eich croesawu. Dylai fod botwm bach gyda eich enw defnyddiwr arno yng nghornel uchaf ochr dde y sgri\u0302n. Cliciwch ar hwn, ac yna\u2019r botwm Gosodiadau i fynd at eich gosodiadau personol."}, {"text_idx": "#000009", "text": "5. Nawr byddwch yn gallu dewis o blith sawl un o\u2019n gwasanaethau sy\u2019n defnyddio y system APIs. Dewiswch y rhaglen yr hoffech chi ei defnyddio, ac yna mewnbynnwch y wybodaeth angenrheidiol i\u2019r meysydd ar y dudalen."}, {"text_idx": "#000010", "text": "6. Bydd angen mewnbynnu URL eich gwefan, disgrifiad byr o\u2019ch bwriad, ac yna ticio i gytuno gyda\u2019r amodau a thelerau."}, {"text_idx": "#000011", "text": "Cofiwch dicio\u2019r blwch sy\u2019n dweud \u201cbydd yr allwedd API yn cael ei defnyddio ar wefan\u201d os hoffech gysylltu a diogelu eich allwedd API gyda gwefan benodol."}, {"text_idx": "#000012", "text": "Cliciwch ar y botwm cadw ar waelod y sgri\u0302n, a bydd eich cod API newydd yn ymddangos yn y blwch priodol."}]